n_a

Kaondokea chanjagaa kajenga nyumba kakaa. Mwanangu mwanasiti vijino
  kama chikichi vya kujengea vikuta na vilango vya kupitia hapo fuzi na
  dahari palikuwa na daka la mwana mmoja katika jiji letu aliyeitwa
  Johari. Johari alikuwa na urembo wa sahani, aliumbwa kaumbika.
  Ungethani katapikwa na nyuni dayani ampenini amnyime nini? Sikuambii
  si nywele za jufla, macho ya mchina, pua ya mhabeshi na mabega ya
  mfumbati. Msichana huyu alipendwa na kila mtu kwa tabia zake nzuri
  pale alipofanya kazi kwa bidii kwani pia bidii huzaa mavuno tele.
  Johari alipendwa na kila mtu aliyefanya kazi naye. Kitu kimoja na
  Johari yeye alikuwa anafuata kitu chochote anachoambiwa na mtu yeyote
  yeye. Siku moja rafiki yake Chausiku alimuambia kuwa pesa zake za
  mshahara kuwa wakuwe wakiunganisha pesa na kutolea maskini. Johari
  alikubali na akasema kuwa atakuwa hadi akitoa mara mbili.

  Rafiki ya Johari aliyeitwa Chaurembo alimuambia kuwa Chausiku
  anamdaganya lakini wapi alikuwa ni kama amegeuka kiziwi alikuwa akitoa
  pesa kila siku akipata mshahara wake anampa Chausiku ata akipata fedha
  kidogo anampa. Siku zilipita na zikiendelea kupita naye Johari
  anaendelea kuwa maskini. Tulimuhurumia sana binti yule Johari. Siku
  moja Johari alimfuata Chausiku ili kuumiliza kinachoendelea lakini
  hakumpata. Alimtafuta huku na huko juu na chini na pia kando na nyuma.
  Johari aliuliza rafiki yake Chausiku alipo. Kilichotoka mdomoni mwake
  kilimuacha Johari mdomo wazi. Alisema ng’ambo kitambo. Machozi
  yalimtiririka Johari, hapo ndipo niligundua cha mlevi huliwa na mgema.